การเจอผู้หญิงใหม่ๆ การเป็นเพื่อนที่ดีกว่าเดิมกับผู้หญิงที่คุณรู้จัก การทำมิตรภาพให้แข็งแกร่ง
ลองเข้างานสังคมที่ผู้หญิงอยากให้คุณไปเป็นเพื่อน มองหางานสังคมในเมืองของคุณและเตรียมตัวให้พร้อมไปกับเธอ ถ้าทำได้ก็ให้ลองหาชั้นที่คุณสนใจ เช่น ชั้นเรียนศิลปะในท้องถิ่นหรือเข้าร่วมชมรมกีฬาแถวบ้าน การเจอคนใหม่ๆ เป็นเรื่องง่าย คุณเพียงต้องพาตัวเองออกไปอยู่ในสถานการณ์ที่จะพบเจอผู้คนใหม่ๆ   ถ้าคุณมีโอกาสที่จำกัดในการเข้าสังคมก็ควรใช้ความคิดสร้างสรรค์ คุณสามารถเจอผู้หญิงตามร้านขายของ ศาสนสถาน ฟิตเนส หรือห้างสรรพสินค้า ถ้าคุณเรียนอยู่ คุณก็มีโอกาสที่ดีที่สุดเพื่อเจอผู้หญิงในชั้นเรียน เข้าไปทักเธอก่อนหรือหลังคาบเรียน บอกชื่อของคุณและถามชื่อของเธอ เริ่มด้วยการพูดเกี่ยวกับเรื่องจิปาถะว่าคุณทั้งคู่ทำอะไรหรืออยู่ที่ไหนในตอนนั้น   ถ้าคุณกังวลกับการเข้าหาคนใหม่ๆ วิธีเดียวที่จะทำให้คุณรู้สึกกังวลน้อยลงก็คือการทำสิ่งนั้น สิ่งที่แย่ที่สุดที่อาจจะเกิดขึ้นได้คือเธอไม่อยากคุยกับคุณ คำถามที่ดีได้แก่ “ที่นี่สนุกมาก เธอชอบไหม?” หรือ “การสอนน่าเบื่อมาก เธอคิดว่ายังไง?” ลองใช้ความมั่นใจแต่อย่ากดดัน คุยกับผู้หญิงประหนึ่งว่าคุณคุยกับเพื่อนผู้ชายแต่ว่าสุภาพมากกว่า เป็นไปได้ว่าผู้หญิงที่คุณอยากเป็นเพื่อนด้วยมีอะไรที่เหมือนกับคุณเพราะคุณอยู่ในงานสังคมเดียวกัน เช่น ถ้าคุณเจอผู้หญิงที่ชมรมกีฬา คุณก็น่าจะชอบกีฬาเหมือนกันหรือถ้าคุณอยู่ในชั้นเรียนศิลปะ คุณก็น่าจะชอบศิลปะ เป็นต้น ลองหาสิ่งที่ชอบเหมือนกันและสิ่งที่คุณรู้จักดี และคุณอยากพูดถึงมัน   พยายามทำตัวให้ตลกและไม่เครียดเมื่อคุณคุยกับผู้หญิง ถ้าคุณทำให้เธอหัวเราะเธอก็จะอยากเป็นเพื่อนกับคุณ   เป็นผู้ฟังที่ดีและปล่อยให้เธอพูด ยิ่งคุณถามคำถามมากเท่าไหร่เธอก็จะยิ่งเปิดใจและรู้สึกสบายใจมากขึ้นเท่านั้น คุณควรตอบโต้และพูดความคิดเห็นของคุณแต่คุณควรตั้งใจเป็นผู้ฟังที่ดี เมื่อคุณรู้สึกว่าคุณกับผู้หญิงที่คุณได้เจอพูดคุยกันอย่างสนุกสนาน คุณก็ต้องขอเบอร์โทรศัพท์ของเธอ อย่ากลัวที่จะขอเบอร์โทรศัพท์โดยเฉพาะอย่างยิ่งถ้าคุณเข้ากันได้ดี บอกเธอว่าคุณคุยกันสนุกและถามว่าเธออยากคุยอีกหรือเปล่า ถ้าเธออยากก็ควรขอข้อมูลของเธอ   ถ้าคุณคุยกันไม่ค่อยสนุก เธอก็อาจจะไม่ให้เบอร์โทรศัพท์กับคุณ ถ้าคุณไม่แน่ใจว่าต้องกลับเมื่อไหร่ คุณสามารถขอเบอร์โทรศัพท์ก่อนที่จะคุยจบ หาสิ่งที่คุณสามารถทำร่วมกันและถามเธอว่าอยากเจอกับคุณไหม มันอาจจะเป็นการไปทานมื้อกลางวัน ไปปีนหน้าผา หรือไปดูวงดนตรี ถ้าคุณคิดไม่ออกก็ลองนึกถึงสิ่งที่คุณเคยคุยกันมาก่อนและเลือกบางสิ่งที่คุณชอบ อย่านัดเจอกันแบบชู้สาวและอย่าจีบกันในข้อความเพราะคุณอาจจะส่งสัญญาณที่สับสน คุณยังสามารถบอกเธอว่าคุณไม่ได้มองหาแฟนในตอนนี้   อย่าส่งข้อความหาเธอหลายครั้งเกินไปถ้าเธอไม่ตอบ เธออาจจะยุ่งหรือไม่อยากพูดด้วย คุณคงไม่อยากดูโหยหาเพื่อนและทำให้เธอโกรธหรือรำคาญ รูปภาพที่ตลกหรือสนใจเป็นสิ่งที่ดีที่คุณสามารถแบ่งปันผ่านทางข้อความ พยายามทำตัวให้ดีที่สุดเท่าที่จะทำได้ในข้อความของคุณ เธอไม่ได้ยินเสียงน้ำเสียงของคุณ คุณคงไม่อยากเหน็บแนมเพราะเธออาจจะตีความตามที่เห็น   ถ้าผู้หญิงส่งข้อความหาคุณบ่อยๆ คุณก็ควรส่งข้อความกลับ ลองดูว่าเธอชอบส่งข้อความมากน้อยแค่ไหนและส่งข้อความหาเธอตามปริมาณนั้น การทำกิจกรรมร่วมกับผู้หญิงจะพัฒนาความสัมพันธ์ของคุณ  เมื่อคุณมีช่วงเวลาที่ดีกับผู้หญิง เธอมักจะจดจำประสบการณ์นั้น มิตรภาพมักจะเริ่มขึ้นเพราะคนสองคนมีความสนใจที่เหมือนกัน เพราะฉะนั้นคุณต้องมีความสนใจที่มีร่วมกันก่อนที่จะเป็นเพื่อนที่ดีกว่าเดิม    วิธีหนึ่งในการหลีกเลี่ยงสัญญาณที่น่าสับสนคือการบอกผู้หญิงว่าจะต้องใช้เงินเท่าไหร่เพื่อทำกิจกรรมนั้น ด้วยการทำเช่นนั้น คุณกำลังให้ความรู้สึกของการไปเที่ยวกับเพื่อนและไม่ใช่การออกเดท คุณสามารถไปทานอาหารที่ร้านอาหาร ไปเที่ยวที่สวนสนุก ไปงานวันเกิดเพื่อน ไปโต้คลื่น ไปเรียนศิลปะ หรือทำอะไรก็ได้ที่คุณทั้งคู่ชอบ การไปเที่ยวที่บ้านและดูหนังเป็นทางเลือกที่ดีเสมอถ้าไม่มีอะไรทำ มนุษย์สานสัมพันธ์จากการพูดคุยโดยเฉพาะอย่างยิ่งถ้าหัวข้อที่พูดคุยนั้นเกี่ยวกับบางอย่างที่อ่อนไหวทางอารมณ์  ยิ่งคุณพูดคุยกันเกี่ยวกับชีวิตของแต่ละฝ่ายมากเท่าไหร่ คุณก็จะรู้สึกสนิทกันมากเท่านั้น การเป็นคนอ่อนไหวหมายถึงการรับฟังความกลัวและอารมณ์ของเธอและพูดเกี่ยวกับความกลัวและอารมณ์ของคุณอย่างเปิดใจ   อย่าวิจารณ์เธอถ้าเธอปรึกษาปัญหากับคุณ สิ่งสุดท้ายที่ผู้หญิงต้องการคือได้ยินว่าเธอทำผิดอย่างไรเมื่อเธอรู้อยู่แล้วว่าเธอทำพลาด รับฟังมุมมองของผู้หญิงและทำความเข้าใจก่อนที่จะให้คำแนะนำเสมอ การขอคำแนะนำจากผู้หญิงจะช่วยสร้างความไว้ใจและเธอจะขอคำแนะนำจากคุณ การได้รับคำชมเชยทำให้เรารู้สึกดีและกระตุ้นให้เราทำสิ่งต่างๆ  คุณควรชมเชยผู้หญิงเมื่อคุณชื่นชมบางอย่างที่เธอได้ทำหรือประสบความสำเร็จ อย่างไรก็ตาม คุณไม่ควรชมเชยผู้หญิงเกี่ยวกับรูปร่างหน้าตาของเธอเพราะมันอาจจะทำให้เธอไม่สบายใจถ้าคุณเป็นแค่เพื่อนกัน ต้องรับรู้ได้จากคำชมเชยที่เธอให้คุณ ถ้าเธอไม่เคยชมเชยคุณเกี่ยวกับรูปร่างหน้าตา คุณก็ไม่ควรชมเชยรูปร่างหน้าตาของเธอ  ยับยั้งตัวเองจากการพูดว่า “เธอสวยจัง” หรือสิ่งต่างๆ เกี่ยวกับรูปร่างหน้าตาของเธอ เมื่อเวลาผ่านไปคุณอาจจะรักษาความสัมพันธ์กับผู้หญิงได้ยาก เพราะฉะนั้นคุณจะต้องพยายามส่งข้อความหรือโทรหาเธอ ถ้าคุณอยู่ใกล้กันก็ควรชวนเธอไปยังงานสังคมต่างๆ การจดจำวันเกิดของเพื่อนได้คือเหตุผลที่ดีในการติดต่อเธอและไปหาเธอ    ถ้าเพื่อนของคุณย้ายไปอยู่ต่างจังหวัดก็ควรติดต่อเธอผ่านทางสื่อโซเชียล ถ้าเพื่อนของคุณยุ่งก็ควรไปหาเธอ นัดเจอตามที่เธอสะดวกถ้าคุณมีเวลา เธอจะชื่นชมที่คุณทำสิ่งนี้ ยิ่งคุณตอบรับการเข้างานสังคมมากเท่าไหร่ ผู้หญิงก็จะยิ่งชวนคุณไปงานในอนาคตมากเท่านั้น สิ่งนี้สำคัญอย่างยิ่งถ้าผู้หญิงต้องไปงานที่เธอไม่อยากไปและต้องการหาใครไปเป็นเพื่อน   ถ้าคุณยุ่งหรือต้องทำอย่างอื่นและไม่สามารถไปได้ก็ควรบอกเธอล่วงหน้าเพื่อให้เธอหาคนอื่นไปเป็นเพื่อน ถ้าคุณไม่อยากไปที่ไหนก็ไม่ต้องไป พลังเชิงลบของคุณอาจจะทำให้การสื่อสารระหว่างคุณกับเธอแย่กว่าที่ควรจะเป็น หลายคนผ่านช่วงเวลาขึ้นลงในชีวิตที่ต่างกันและคนส่วนใหญ่ต้องการเพื่อนเพื่อให้กำลังใจทางอารมณ์ในช่วงเวลาที่ยากลำบาก   การเป็นเพื่อนที่ดียังหมายถึงการรู้ว่าควรถอยออกและปล่อยให้เพื่อนโศกเศร้าด้วยตัวเองตอนไหน คุณต้องไม่แบกรับมากเกินไป กำลังใจทางอารมณ์ยังสำคัญสำหรับช่วงเวลาที่มีความสุขแต่เครียด เช่น ก่อนการแสดงหรือการแข่งกีฬา วิธีที่ง่ายที่สุดในการทำลายมิตรภาพกับเพศตรงข้ามคือทำตัวโจ่งแจ้งเรื่องเพศหรือชู้สาวมากเกินไปเมื่อไม่เป็นที่ต้องการ มันไม่เพียงแต่จะทำให้ผู้หญิงรู้สึกไม่สบายใจแต่ยังทำให้เธอเสียใจเพราะเธอใส่ใจคุณในฐานะเพื่อนไม่ใช่คนรัก มิตรภาพสามารถก่อตัวเป็นความสัมพันธ์รักได้แต่มันเกิดขึ้นเมื่อทั้งสองฝ่ายต้องการเท่านั้น   ถ้าคุณเกิดความรู้สึกรักเพื่อนก็ควรบอกเธอ อย่างไรก็ตาม คุณต้องระวังเพราะมันอาจจะทำลายมิตรภาพในระยะยาว ถ้าเพื่อนของคุณต้องการเป็นแฟนกับคุณและคุณต้องการเช่นกันก็ควรทำเช่นนั้น ความสัมพันธ์ที่ดีที่สุดก่อตัวจากมิตรภาพ
เข้างานสังคมที่ผู้หญิงไป. แนะนำตัวเองกับผู้หญิงที่คุณอยากเป็นเพื่อนด้วย. ดูว่าคุณมีอะไรที่เหมือนกันและคุยเกี่ยวกับเรื่องนั้น. ขอข้อมูลติดต่อของเธอ. ส่งข้อความหาเธอเพื่อนัดเจอ. หาความสนใจที่มีเหมือนกันและทำสิ่งเหล่านั้นร่วมกัน. พูดคุยกันอย่างจริงใจและอ่อนไหว. ชมเชยเธอในแบบที่ไม่เกี่ยวกับเพศ. ติดต่อกับเธอตลอด. ไปกับเธอถ้าเธอชวนคุณไปทำบางอย่าง. ให้กำลังใจทางอารมณ์ที่เธอต้องการ. ยับยั้งตัวเองจากการกระทําทางเพศหรือเรื่องชู้สาวนอกเสียจากว่ามันคือสิ่งที่เธอต้องการ.
https://www.wikihow.com/Be-Good-Friends-With-a-Girl-(Guys) https://www.wikihow.com/Be-Good-Friends-With-a-Girl-(Guys) https://www.wikihow.com/Be-Good-Friends-With-a-Girl-(Guys)
Meeting New Girls Becoming Better Friends With A Girl You Know Keeping Your Friendships Strong